[{"text_idx": "#000000", "text": "en la kategorioj C\u0302efaj pladoj, Legomoj, Salaj bakaj\u0302ojPrepardau\u0306ro: 2 horoj, kuirdau\u0306ro: 25 minutoj"}, {"text_idx": "#000001", "text": "Ingrediencoj por 8 personoj (konvertilo)"}, {"text_idx": "#000002", "text": "Anstatau\u0306 melongenoj ni uzis celerion, kio estas ebla variaj\u0302o, kvankam ne tradicia. (La c\u0302efa foto tamen estas kun melongeno.)"}, {"text_idx": "#000003", "text": "1,5 au\u0306 2 kg da melongenoj au\u0306 celeria tubero (prefere havu tro multe ol ne sufic\u0302e)"}, {"text_idx": "#000005", "text": "250 g da fromag\u0302o (eblas uzi ekzemple mocarelon kun parmezano; en la fotoj ni uzis os\u030ctiepok, slovakan s\u0302afan fromag\u0302on)\nSalo, se vi ne uzas tre salan fromag\u0302on"}, {"text_idx": "#000006", "text": "Parmigiana estas tre bongusta itala plado simila al lasanjoj, sed kun tranc\u0302aj\u0302oj de panumita melongeno anstatau\u0306 pastaj\u0302oj. G\u0302i ne estas tre malfacila, sed la preparado povas esti sufic\u0302e longa (g\u0302is du horoj). Eblas panumi la melongenon, konservi g\u0302in en fridujo kaj dau\u0306rigi la preparadon poste.\nProponita de Mutusen la 26-an de februaro 2017\nAperis en la c\u0302efpag\u0302o la 26-an de februaro 2017\nvar js, fjs = d.getElementsByTagName(s)[0];\njs = d.createElement(s); js.id = id;"}, {"text_idx": "#000007", "text": "Parmigiana estas tre bongusta itala plado simila al lasanjoj, sed kun tranc\u0302aj\u0302oj de panumita melongeno anstatau\u0306 pastaj\u0302oj. G\u0302i ne estas tre malfacila, sed la preparado povas esti sufic\u0302e longa (g\u0302is du horoj). Eblas panumi la melongenon, konservi g\u0302in en fridujo kaj dau\u0306rigi la preparadon poste."}, {"text_idx": "#000008", "text": "Pas\u0302o 1 Tranc\u0302u la cepon en etajn pecojn kaj metu ilin en poton kun oleo."}, {"text_idx": "#000009", "text": "Pas\u0302o 2 Kiam la cepoj flavig\u0302as, aldonu la tomatan sau\u0306con. Lasu la sau\u0306con kuirig\u0302i sur malforta fajro dum duonhoro (au\u0306 dum vi faros la ceteron de la recepto)."}, {"text_idx": "#000010", "text": "Pas\u0302o 3 Sens\u0302eligu kaj tranc\u0302u la celerion au\u0306 melongenon en maldikajn tranc\u0302aj\u0302ojn (1 cm au\u0306 malpli)."}, {"text_idx": "#000011", "text": "Pas\u0302o 4 C\u0302ar celerio estas iom malmola, ni metis g\u0302in en bolantan akvon dum kelkaj minutoj (sufic\u0302e por moligi g\u0302in, sed ne tro longe por ne forigi la guston). Kun melongenoj tio ne necesas."}, {"text_idx": "#000012", "text": "Pas\u0302o 5 Preparu la lokon por panumado: en profundan teleron miksu la du ovojn (eblas aldoni iom da lakto por havi pli da likvaj\u0302o). Metu sur du aliajn telerojn farunon kaj panerojn. Varmigu en pato sufic\u0302e multe da oleo, por povi komplete mergi la legomtranc\u0302aj\u0302ojn."}, {"text_idx": "#000013", "text": "Pas\u0302o 6 Por c\u0302iu peco de legomo: metu g\u0302in en farunon, poste en ovaj\u0302on, poste en panerojn. Ili devas esti bone kovritaj ambau\u0306flanke."}, {"text_idx": "#000014", "text": "Pas\u0302o 7 Fritu la panumitajn legompecojn en oleo."}, {"text_idx": "#000015", "text": "Pas\u0302o 8 Kovru la fundon de plado per iom da tomata sau\u0306co. Poste faru tavolon da legomaj tranc\u0302aj\u0302oj. Ne lasu tro grandajn truojn inter la pecoj, bezonkaze vi povas tranc\u0302i ilin."}, {"text_idx": "#000016", "text": "Pas\u0302o 9 Kovru tion per tomata sau\u0306co. La frititaj\u0302oj devas esti bone kovritaj, sed ne nag\u0302i en tomata sau\u0306co. Ne hezitu s\u0302miri per kulero. Aldonu pinc\u0302aj\u0302on da salo, se vi ne uzas tre salan fromag\u0302on."}, {"text_idx": "#000017", "text": "Pas\u0302o 10 Aldonu tavolon da fromag\u0302o (depende de la fromag\u0302o, g\u0302i estu raspita au\u0306 maldike tranc\u0302ita)."}, {"text_idx": "#000018", "text": "Pas\u0302o 11 Rekomencu la pas\u0302ojn 8 g\u0302is 10 por fari 3 au\u0306 4 etag\u0302ojn, depende de la kvanto da ingrediencoj."}, {"text_idx": "#000019", "text": "Pas\u0302o 12 Enfornigu por 20 au\u0306 25 minutoj."}, {"text_idx": "#000020", "text": "Estas unu komento pri c\u0302i tiu recepto."}, {"text_idx": "#000021", "text": "freneze bongusta! Mi plene rekomendas! Invitu min se vi kuiros g\u0302in :)"}]